Kaie Konrad

Kaie Konrad Tonts (sünninimi Kaie Konrad; 5. mai 1943 – 29. juuni 2010) oli eesti laulja (sopran).

Haridus
Konrad õppis Tamsalu Keskkoolis, Heino Elleri nimelises Tartu Muusikakoolis (Alma Kurtna lauluklassis) ja Tallinna Riiklikus Konservatooriumis (Linda Sauli lauluklassis). 

Töö ja looming
Kaie Konrad oli ligi 30 aastat Eesti Raadio segakoori solist ja Eesti Teatriliidu liige. 

Ta laulis Estonia teatri ooperilavastustes ja andis rohkesti soolokontserte. Peale Eesti kirikute on tema hääl kõlanud ka Soome, Saksamaa, Rootsi, Taani, Moskva ja Peterburi kirikutes. Tema sagedased ansamblikaaslased olid viiuldaja Meelis Vahari ja organist Kadri Ploompuu. Alates 1990. aastatest käis ta koos kooride, kammerkoosseisude ja Pärnu Linnaorkestriga kontserdireisidel Soomes, Rootsis, Saksamaal, Austrias ja Kanadas.Kadri Ploompuu. Mõeldes Kaie Konradile – lauljale, kirikumuusikule Eesti Kirik, 10.08.2010.

Kaie Konrad võitis I vabariikliku lauljate konkursi (1972). Juba tema esimesed osatäitmised Estonia teatris olid kaalukad: nimiosa Eduard Tubina ooperis "Barbara von Tisenhusen" (1969), Elisabeth Verdi ooperis "Don Carlos" (1973) ja donna Elvira Mozarti "Don Giovannis" (1975).Meenutusi Kaie Konradist Ajakiri Muusika, 29.06.2023. Ta oli ka hinnatud soolopartiide esitaja vokaalsümfoonilistes suurvormides (Bachi "Missa h-moll" ja "Johannese passioon", Mozarti "Reekviem", Beethoveni "Missa solemnis" ja IX sümfoonia, Rossini "Stabat Mater", Honeggeri "Kuningas Taavet" jt).Kadri Ploompuu. Mõeldes Kaie Konradile – lauljale, kirikumuusikule Eesti Kirik, 10.08.2010.

Repertuaar ja helisalvestised
Tema esituses kõlavad paljudel heliplaatidel aariad ja duetid sellistest heliteostest nagu
 Vivaldi "Gloria",
 Bachi "Johannese passioon", h-moll missa ja "Talupojakantaat",
 Haydni "Missa brevis",
 Beethoveni "Missa solemnis" ja 9. sümfoonia,
 Mozarti "Requiem" ja kantaat "Päikesele",
 Schuberti missa G-duur, 
 Rahmaninovi "Kellad",
 Orffi "Carmina burana",
 Bruckneri "Te Deum",
 Honeggeri "Kuningas Taavet",
 Tobiase "Johannes Damaskusest" jm.

2007. aastal ilmus kahel CD-l tema kogumikplaat "Kaie Konrad, sopran", millel kõlavad Jüri Kruusi restaureeritud helisalvestised aastatest 1975–1995, kusjuures osa neist on salvestatud avalikel esinemistel Tallinna, Moskva ja Leningradi kontserdisaalides.Madis Taras.  Eesti Päevaleht / LP, 13.02.2007. 2009. aastal ilmus tema lauldud heliteostega CD "Ave Maria".Kadri Ploompuu. Mõeldes Kaie Konradile – lauljale, kirikumuusikule Eesti Kirik, 10.08.2010.

Eriti hilisemal eluperioodil kuulus tema repertuaari palju eesti vaimulikku muusikat, näiteks Marje Singi laulud "Kusagil palvetab", "Vaiksete vete ääres", "Süda on püha paik", "Tänage Jehoovat", "Õpeta meid meie päevi arvama", "Rõõmusta meid"; Juhan Jürme "Meie Isa"; Johan Tamverki "Otsekui janunev hirv"; Kuldar Singi "Meie Isa palve" ja kaks "Ave Mariat", jm.Kadri Ploompuu. Mõeldes Kaie Konradile – lauljale, kirikumuusikule Eesti Kirik, 10.08.2010.

"Meie Isa palve" ja laulja hääleomadused
Kuldar Sink on kirjutanud 1990. aastal metsosopranile ja orelile muusikateose "Meie Isa palve", mille vokaalpartii esitajana pidas ta silmas just Kaie Konradit. Pärast selle teose ettekannet RAM-i ja Kaie Konradi esituses Kanadas võrdlesid sealsed kriitikud Kaie Konradi häält Ameerika-ime Marilyn Horne'i kordumatu häälega.Meenutusi Kaie Konradist Ajakiri Muusika, 29.06.2023. Tema hääle diapasooni on aga võrreldud paljude maailma dirigentide ja lavastajate lemmiku Jelena Obrastsova omaga.Berit-Helena Lamp. Suri laulja Kaie Konrad Postimees.ee, 02.07.2010.

Tunnustus
 1976 – Eesti NSV teeneline kunstnik

Isiklikku
Ta oli 1992. aastast Tallinna toomkiriku ja hiljem Tallinna Püha Vaimu kiriku koguduse liige.Kadri Ploompuu. Mõeldes Kaie Konradile – lauljale, kirikumuusikule Eesti Kirik, 10.08.2010. 

Viited

Välislingid
 Meenutusi Kaie Konradist Ajakiri Muusika, 29. juuni 2023

Kategooria:Eesti ooperilauljad
Kategooria:Eesti NSV teenelised kunstnikud
Kategooria:Sündinud 1943
Kategooria:Surnud 2010